Rugājkalns

Rugājkalns ir 97,6 m augsts paugurs Austrumkursas augstienes ziemeļdaļā, Tukuma novada Kandavas pagastā. Paugura relatīvais augstums ir 22,6 m un tas atrodas 250 metrus uz rietumiem no autoceļa P109 Kandava—Saldus (autobusu pietura “Rugājkalns”), 4 km uz ziemeļiem no Zemītes, pie pašvaldības ceļa, agrākā valsts ceļa V1470 Ošlejas—Rugājkalns—NorasPar valsts 2.šķiras autoceļu nodošanu Kandavas novada pašvaldības īpašumā — Ministru kabineta rīkojums Nr.76, Rīgā 2004.gada 4.februārī (prot. Nr.5, 18.§) atzarojuma Rugājkalns—Aizdzire, lauksaimnieciskās zemēs. Uzkalnā atrodas bijusī Rugājkalna muiža (agrāk Luizenhofa), agrākās Aizdzires muižas pusmuiža.Līga Landsberga, Rugājkalna muiža (Luisenhof) Kandavas pagastā 18.11.2020

 Apraksts 

Rugājkalns ir asimetrisks, līdz 800 metru garš un līdz 550 metru plats vidējpaugurs — daugulis. Virsotne iegarena, orientēta ZA-DR virzienā. Paugurs veidojies zem ledāja tā aktīvā mikromēlē, kur glaciotektonisko procesu rezultātā uz augšu ticis izspiests augsnes pamatmateriāls — smiltis, oļi, grants, morēnas mālsmilts. No blakus esošajiem pauguriem Rugājkalnu norobežo 0,5—1 km plati reljefa pazeminājumi.Latvijas daba, 5. sējums, "Preses nams", 1998. 20. lpp. ISBN 9984-00-312-4

 Atsauces 

Kategorija:Latvijas pauguri
Kategorija:Austrumkursas augstiene
Kategorija:Kandavas pagasts